આપણે હાથે અસંખ્ય ક્રિયાઓ થતી રહે છે. મન પર એ બધી ક્રિયાઓના સંસ્કાર પડ્યા કરે છે. પણ છેવટે માત્ર થોડા સંસ્કાર બાકી રહી જાય છે. જીવનની છેલ્લી ક્ષણ આવે ત્યારે આખા જન્મારામાં કરેલી કમાણી બેચાર વાતોમાં દેખાય છે. માટે, મરણ વખતે જે સંસ્કાર ઉપર તરી આવે એવી ઇચ્છા હોય, તેને અનુસરીને આખા જીવનનો પ્રવાહ વાળીએ, રાત ને દિવસ તેના તરફ મનનું વલણ રાખીએ. હંમેશ મરણનું સ્મરણ રાખીને જીવનનો વહેવાર કરીએ.